ବିଶ୍ୱ ତମାମ ଆଦିବାସୀ ଲୋକଙ୍କର ସୁରକ୍ଷା ପାଇଁ ଆମେ ସଂଗ୍ରାମରତ । କାଠ, ଖଣି ଓ ତେଲ ବ୍ୟବସାୟୀମାନେ ଯେପରି ଆଦିବାସୀଙ୍କର ଜମି, ଜୀବନ ଓ ଜୀବିକାକୁ ଧ୍ୱଂସ କରୁଛନ୍ତି, ବିଶ୍ୱ ବ୍ୟାପୀ ଏହାକୁ ରୋକିବା ପାଇଁ ଆମେ ଉଦ୍ୟମ କରୁଛୁ । ଜମି ଉପରେ ମୂଳନିବାସୀମାନଙ୍କର ଅଧିକାରର ସୀକୃତି ପାଇଁ ଆମେ ସରକାରମାନଙ୍କୁ ପ୍ରବର୍ତ୍ତାଇ ଥାଉ । ଆମେ ଆଦିବାସୀମାନଙ୍କ ଉପରେ ହେଉଥିବା ଆକ୍ରମଣକୁ ଲୋକଲୋଚନକୁ ଆଣିଥାଉ ଏବଂ ଏହାର ବନ୍ଦ ପାଇଁ ସିଧାସଳଖ ପଦକ୍ଷେପ ନେଇଥାଉ ।
ବିଶ୍ୱର ଅନ୍ୟ ଦେଶ ତୁଳନାରେ ଭାରତରେ ଅନେକ ଆଦିବାସୀ ରୁହନ୍ତି । ସେମାନଙ୍କୁ ବନ-ସଂରକ୍ଷଣ, ଶିଳ୍ପ ଓ ଲଦି ଦିଆଯାଉଥିବା ବିକାଶ ଯୋଜନା ନାମରେ ବେଆଇନ୍ ଭାବେ ସେମାନଙ୍କର ଜମି ଓ ଜଙ୍ଗଲରୁ ଉଚ୍ଛେଦ କରାଯାଉଛି । ସେମାନଙ୍କର ପିଲାମାନଙ୍କୁ ସେମାନଙ୍କର ଜୀବନଶୈଳୀ ପଛୁଆ ବା ଭୂଲ ବୋଲି ଶିକ୍ଷା ଦିଆଯାଉଛି ଓ ମୁଖ୍ୟଧାରାରେ ଯୋଗଦେବାକୁ କୁହାଯାଉଛି । ବର୍ତ୍ତମାନର ସରକାର ଜମି, ଜୀବନ ଓ ଜୀବିକା ଉପରେ ସେମାନଙ୍କର ଅଧିକାରକୁ ହନନ କରିବା ପାଇଁ ଚେଷ୍ଟା କରୁଛି ।
